สอบถามคะ พาแม่ไปหา เกิดเนื้องอกที่ใต้ลิ้นยาวประมาณ 1 ซม. คุณได้ตัดชิ้นเนื้อไปตรวจ ผลตรวจคือปกติ รักษาแผลที่ตัดประมาณ2-3สัปดาห์ถึงหาย พอผ่านมาเกือบหนึ่งอาทิตย์ เกิดเนื้องอกใหม่ บริเวณที่ใกล้เคียงที่เดิม จะต้องตัดเนื้อทิ้งเพื่อตรวจชิ้นเนื้อใหม่อีกรอบใช่ไหมคะ จะเป็นเนื้อร้ายใหม่ เพราะไม่มีอาการเจ็บปวดใดๆ กังวลมากเลยค่ะ
สวัสดีค่ะ korawanการมีก้อนที่ใต้ลิ้นนั้นอาจจะเกิดจากก้อนเนื้อปกติไม่ใช่เนื้อร้ายซึ่งมีได้หลายชนิด ก้อนจากต่อมน้ำลายที่มีการฉีกขาด หรืออาจจะเป็นก้อนเนื้อร้ายในช่องปากได้เช่นกันโดยสัญญาณอันตรายที่อาจบอกว่าเป็นมะเร็งในช่องปากหรือที่ลิ้นเช่น มีฝ้าสีขาวหรือสีแดงบนลิ้นที่ไม่หายไป เจ็บคอเรื้อรัง ปากชา เจ็บเมื่อกลืนอาหาร เลือดออกที่ลิ้นโดยไม่ทราบสาเหตุแต่อย่างไรก็ตาม การวินิจฉัยต้องอาศัยผลชิ้นเนื้อค่ะ แนะนำกลับไปฟังผลชิ้นเนื้อตามแพทย์นัด หากมีก้อนเนื้องอกใหม่ขึ้นมาอีก อาจกลับไปพบแพทย์ก่อน เพื่อให้แพทย์ประเมินว่าน่าจะเป็นเรื่องเดียวกันหรือไม่ ต้องตัดชิ้นเนื้อตรวจดูเพิ่มหรือเปล่าค่ะการดูแลตัวเองเบื้องต้น ไม่ไปแกะหรือกดก้อนที่ลิ้น ไม่เอาฟันไปกัด ยังไม่เอายาอะไรไปทาเอง